
“Say2CAR” baleset megelőző közösségi rendszer alkalmazása a balesetek számának csökkentése érdekében

Kulcsszavak: say2car, baleset-megelőzés
A „Say2Car” baleset-megelőző közösségi rendszer a balesetek számának csökkentése
érdekében megalkotott mobil alkalmazás, közösségi tér. Az alkalmazás internet alapú
közösségi rendszer, mely Android és IOS rendszerekre lett megtervezve. Az alkalmazás fő
funkciója abban rejlik, hogy a járművezetők képesek egymás figyelmét az alkalmazás
használatával felhívni, ha a járművön műszaki hiba áll fent. Az értesítések során egy geokerítés
segít meghatározni a környéken lévő járművezetők körét. Az értesítések a közelben lévő
járművek hatósági jelzésének kiválasztásával kezdődik, majd ezt követően kategóriák közül
szűkítve lehet az előre beállított értesítést kiküldeni. A Rendőrség számára is lehetőséget
biztosít a felület egy speciális API segítségével, hogy információt kapjanak az alkalmazáson
belül kiküldött értesítésekből, ezáltal is a műszaki meghibásodások hatékony kiszűrésére,
ellenőrzésére. Amennyiben a felhasználó nem használja az alkalmazást, és olyan útszakaszon
közlekedik, ahol a Magyar Közút Nonprofit Zrt. által üzemeltetett változtatható jelzésképű tábla
van telepítve, ott lehetőség van e felület segítségével az értesítés kiírására. Amennyiben e
technológia nem áll rendelkezésre, úgy a Rendőrség is értesítést kap, hogy az adott útszakaszon
műszaki hibával érintett jármű közlekedik. A felhasználók nagyobb körének elérése érdekében
az alkalmazásban a felhasználó a jelzések kiküldése ésfogadása után pontokat kap (jutalmazás),
melyek egy virtuális tárcán kerülnek rögzítésre, melyet felhasználva értékes kedvezményekhez
juthat szolgáltatóknál, így például kedvezményes tankolhat, gumiabroncs árából és szereléséből
kaphat kedvezményt, illetve autóalkatrész üzletekbe is kedvezménnyel vásárolhat. A dolgozat
elkészítése során nagy hangsúly került az adatvédelem fontosságára és annak szabályozására,
mivel egy jól működő alkalmazás tekintetében ez egy kihagyhatatlan pillér. Fontos
megjegyezni, hogy az alkalmazás akkor működik hatékonyan, ha az értesítéssel érintett fél a
műszaki hibát el is hárítja, így nélkülözhetetlen a közösség összetartó ereje és együttműködése.
Természetesen jelen dolgozat a rendszer megvalósulásával kapcsolatos minden kérdésre nem
ad választ, azonban egy irány és cél meghatározására elegendő



